el el el el el id el el el el el el el el el el en el el en el el el el el el el el el el el en el en el el el el el el el el el el el el en el el el el el el en el en el el el el el el el el el el el el en el el en el el en el el en el el el
H Σεμίνα Διγενή δεν χρειάζεται συστάσεις.
Με άπειρες συνεντεύξεις και κείμενα, δεκαοχτώ βραβεία για το πρωτοποριακό της έργο στην τηλεόραση, και πολλά χιλιόμετρα στην πρώτη γραμμή της  δημοσιογραφίας έχει κερδίσει όχι μόνο την αγάπη αλλά μια την εμπιστοσύνη του κοινού. Κι επειδή ποτέ δεν μένει στάσιμη, φέτος μας ξάφνιασε ευχάριστα, όταν αποφάσισε να εκδώσει και το πρώτο της βιβλίο– που ήδη βρίσκεται στην δεύτερη έκδοσή του και μάλιστα σε σύντομο   χρονικό διάστημα.
Μια υπέροχη έκπληξη που θα σας ταξιδέψει στην πρόσφατη Ιστορία της Ελλάδας, που αποτυπώνει μια ολόκληρη γενιά μέσα από την διεισδυτική ματιά της συγγραφέως του.
Tι σας οδήγησε στη απόφαση να γράψετε ένα βιβλίο;
Αμήχανα. Ντρεπόμουν και ταυτόχρονα είχα συγκινηθεί πάρα πολύ. Όταν μάλιστα μου έστειλε και η Δήμητρα Γαλάνη το δικό της σημείωμα και μου είπε τόσο ζεστά λόγια στο τηλέφωνο, νόμιζα ότι πετούσα στα σύννεφα. Μόλις είχα τελειώσει την …πάλη με έναν ορμητικό χείμαρρο λέξεων, που βγήκε από μέσα μου και χρειαζόμουν μια καλή κουβέντα για να συνέλθω..
Πώς συνδυάζεται  η μυθοπλασία και η πραγματικότητα στο «Κίτρινο Υποβρύχιο»;
Εφηύρα ένα μαγικό όχημα που με πηγαινοφέρνει και στα δύο. Παραθέτω με -όση μπορώ-δημοσιογραφική ακρίβεια τα περιστατικά, αλλά παράλληλα βρήκα τον τρόπο να ικανοποιήσω και τα προσωπικά μου απωθημένα, αφού ο αιώνας μου δεν μου επέτρεψε να συναντήσω κάποια πρόσωπα που ήθελα οπωσδήποτε συνέντευξη μαζί τους. Στο βιβλίο συναντάω τον .. Μαρξ και συζητάω μαζί του, αλλά και τον Καμύ και την Νίνου και τον Ναπολέοντα και την Τζόπλιν και τον Πόε και τον Μολιέρο, μέχρι και τον Λάκι Λουτσιάνο και πολλούς ακόμη.
“Εκείνο όμως, που βρίσκω αποκαρδιωτικό, είναι που σιγά -σιγά συνηθίζουμε την επικράτηση των βλακών παντού.. Με τρελαίνει αυτή η βλακεία ελεύθερης βοσκής και το γεγονός ότι μάθαμε να ζούμε μαζί της και δεν αντιδρούμε”
Εκτός από τις φανταστικές συνεντεύξεις, ποιές πραγματικές συναντήσεις παρακολουθούμε στις σελίδες του «Υποβρύχιου»;
Ανάμεσα στις πιο ενδιαφέρουσες είναι αυτές που πρωταγωνιστούν οι: Λ. Βογιατζής, Αλ. Βουγιουκλάκη, Βιττ.Γκάσμαν,  Αλέιδα, Καμίλο και Ερνέστο Γκεβάρα (τα παιδιά του Τσε), Κ. Δανδουλάκη, Φ. Δεληβοριάς,  Μ.  Θεοδωράκης, Μ. Καντάφι,  Κ. Καραμπέτη, Ζ. Λάσκαρη,  Σ. Λόρεν, Μ. Μερκούρη,  Β. Μοσχολιού, Χ.  Μπέργκερ,  Β. Μπονάτσος, Αλ.  Παναγούλης, Δ. Παπαμιχαήλ,  Ανδρ. Παπανδρέου,  Γ. Ρίτσος, Π. Σιδηρόπουλος, Γ. Τζουκασβίλι (εγγονός του Στάλιν),  Ούγκο Τονιάτσι, Ορ.Φαλάτσι, Μ. Χατζιδάκις, Δημ.  Χορν κα.
Μπορεί να ενοχλήσει κάποιους αυτό το βιβλίο;
Ίσως αυτούς που ξέχασα να συμπεριλάβω στις σελίδες του! (γέλια)
Αν έπρεπε να διαλέξετε την πιο σημαντική στιγμή της πορείας σας, ποια θα λέγατε ότι ήταν;
Αν ρωτάτε για την πορεία της ζωής μου, αναμφισβήτητα είναι τα παιδιά μου. Στη δουλειά μου στην τηλεόραση, η πιο σημαντική στιγμή ήταν αυτή της απόφασης αποχώρησης. Έγινε έγκαιρα και ήταν σωστή.
Τι είναι για εσάς η τηλεόραση; Γιατί αποφασίσατε να «χωρίσετε» όπως λέτε μαζί της;
Για να επιβιώσει κανείς στην πρώτη γραμμή της τηλεόρασης, προϋποθέτει εκπαίδευση σε πολλές σχολές πολέμου μαζί και σιδερένιο στομάχι. Εγώ εκπαιδεύτηκα, πολέμησα, αλλά επειδή το στομάχι μου αποδείχτηκε ευαίσθητο και δεν άντεξε τις κακουχίες, για περισσότερα από 27 χρόνια, αποστρατεύτηκα αυτοβούλως.
Tι σας φέρνει σε δύσκολη θέση στην καθημερινότητά σας;
Με στενοχωρεί πoλύ η έλλειψη αλληλεγγύης και ο ωχαδερφισμός. Εκείνο όμως, που βρίσκω αποκαρδιωτικό, είναι που σιγά σιγά συνηθίζουμε την επικράτηση των βλακών παντού.. Με τρελαίνει αυτή η βλακεία ελεύθερης βοσκής και το γεγονός ότι μάθαμε να ζούμε μαζί της και δεν αντιδρούμε.
Έχετε κάνει άπειρες συνεντεύξεις. Ποια θυμάστε περισσότερο και τελικά τι είναι αυτό που κάνει μια συνέντευξη ενδιαφέρουσα;
Όλες, ακόμη και οι πιο απλές, είχαν ουσία κι είχαν τη σημασία τους. Κρατάω μέσα μου και τις κουβέντες με τους ισχυρούς σε παλάτια και μέγαρα και με τους άστεγους, τους πρόσφυγες και τους αδύναμους παντού σ’ όλο τον κόσμο. Μια συνέντευξη την κάνει ενδιαφέρουσα μόνο η αλήθεια της, μόνο αυτή!
Έχετε μια μεγάλη επαγγελματική διαδρομή και δυο παιδιά. Πώς συνδυάσατε την καριέρα και τη μητρότητα όλα αυτά τα χρόνια;
Ήταν δύσκολο και επώδυνο. Δεν τα χάρηκα όσο ήθελα, όταν ήταν μικρά. Αισθανόμουν συνεχώς την ευθύνη του ότι πρέπει να τα μεγαλώνω,  χωρίς να τους λείψει τίποτε και τελικά (μετά από καιρό) κατάλαβα ότι τους έλειψε πολύτιμος κοινός μας χρόνος. Το αποτέλεσμα εκτός από ενοχές διαρκείας, είναι να τους φέρομαι ακόμη σαν να είναι εφτάχρονα… Ευτυχώς που εκείνα είναι ώριμα και με επαναφέρουν στην πραγματικότητα.
Την Παρασκευή στις 20:00 οι εκδόσεις Πατάκη και το Βιβλιοπωλείο Βοoks & Art παρουσιάζουν το βιβλίο της Σεμίνας Διγενή,
Ένα απρόβλεπτο και συναρπαστικό κείμενο. Μια σύνθεση μεταξύ μαρτυρίας, ρεπορτάζ και μυθοπλασίας.
Μαζί της, η ηθοποιός Πέγκυ Τρικαλιώτη.
Αποσπάσματα διαβάζουν η Μίρκα Παπακωνσταντίνου, η Κάτια Δανδουλάκη, η Γωγώ Μπρέμπου, η Ταμίλα Κουλίεβα, η Λένα Ουζουνίδου, η Λίλα Μπακλέση και η Ολυμπία Σκορδίλη.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Ναζάρκιοϊ : Οδοιπορικό “στο χωριό του ξεματιάσματος”!
Βιού Μάστερ Πλαν …ξαναπλάν
Βαρβαρα Γκιγκιλινη Όλες οι δημοσιεύσεις
Ολοκλήρωσε τις σπουδές δημοσιογραφίας και σκηνοθεσίας ειδήσεων στο Εργαστήρι Δημοσιογραφίας ενώ παράλληλα σπούδασε τουριστικές επιχειρήσεις στη Γερμανία. Ασχολείται με παραγωγή ντοκιμαντέρ που αφορούν στο νησί της Λέσβου και από το 2010 δραστηριοποιείται στις εκδόσεις "Ταρταρούγα" .